Diari Oficial de la Generalitat Valenciana


Sumari del DOGV 9158, del 24-08-2021 (2021/8727)

RESOLUCIÓ de 13 d'agost de 2021, del vicepresident executiu de l'Agència Valenciana de la Innovació, per la qual s'incrementa l'import màxim que ha de finançar les ajudes de la línia S7065000, «Projectes estratègics en cooperació», amb l'import sobrant de les línies pressupostàries S7062000, S7063000, S0729000 i S7065000 pertanyents al capítol VII, convocades mitjançant Resolució de 14 de gener de 2021, del vicepresident executiu de l'Agència Valenciana de la Innovació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9158

Data del DOGV
:   24-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8727


Data del document
:   13-08-2021

Organisme emissor
:   Agència Valenciana de la Innovació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 13 d'agost de 2021, del vicepresident executiu de l'Agència Valenciana de la Innovació, per la qual s'incrementa l'import màxim que ha de finançar les ajudes de la línia S7065000, «Projectes estratègics en cooperació», amb l'import sobrant de les línies pressupostàries S7062000, S7063000, S0729000 i S7065000 pertanyents al capítol VII, convocades mitjançant Resolució de 14 de gener de 2021, del vicepresident executiu de l'Agència Valenciana de la Innovació. [2021/8727]  
Per Decret 9/2018, de 30 de maig, del president de la Generalitat, es van establir les bases reguladores per a la concessió d'ajudes en matèria d'enfortiment i desenvolupament del Sistema Valencià d'Innovació per a la millora del model productiu (DOGV 8312, 07.06.2018).  
  
Mitjançant la Resolució de 14 de gener de 2021, del vicepresident executiu de l'Agència Valenciana de la Innovació, es va aprovar la convocatòria d'ajudes en matèria d'enfortiment i desenvolupament del Sistema Valencià d'Innovació per a la millora del model productiu per als exercicis 2021 a 2023 (DOGV 9002, 21.01.2021).  
Posteriorment, en el marc del que es disposa en l'Acord de 9 d'abril de 2021, del Consell, pel qual es va autoritzar incrementar el límit per a comprometre despesa plurianual a càrrec del pressupost global de l'AVI (DOGV 9067, 22.04.2021), es va dictar la Resolució de 28 d'abril de 2021, del vicepresident executiu de l'AVI per la qual es dona publicitat al crèdit final disponible i la seua distribució definitiva destinat a les ajudes previstes en la citada Resolució de 14 de gener de 2021 (DOGV 9082, 12.05.2021).  
Un dels programes d'ajudes inclosos en aquesta convocatòria d'ajudes és el de Projectes estratègics en cooperació, corresponent a la línia pressupostària S7065000 del capítol VII.  
En la Resolució de 27 de juliol de 2021, del vicepresident executiu de l'Agència Valenciana de la Innovació, per la qual es resol el procediment de concessió de les ajudes d'aquest programa de Projectes estratègics en cooperació, convocades per la Resolució de 14 de gener de 2021 anteriorment assenyalada, es va establir en el punt resolutiu tercer la relació d'entitats, que complint les condicions de les bases reguladores per a adquirir la condició de beneficiària no van poder ser estimades per depassar la quantia màxima del crèdit fixat en la convocatòria (annex III «llista d'entitats per ordre de puntuació que no han pogut ser estimades»).  
Així mateix, en les resolucions de concessió, de 27 de juliol de 2021, del vicepresident executiu de l'Agència Valenciana de la innovació corresponents als altres programes de Talent, Impuls a la compra pública innovadora (CPI), Valorització i transferència de resultats d'investigació a les empreses, línia 2, i Consolidació de la cadena de valor empresarial, corresponents a les línies pressupostàries S7062000, S7063000, S0729000 i S7065000 respectivament, es determinen els saldos disponibles que no han tingut aplicació, que es mostren en la taula següent:  
Aquests crèdits sobrants d'altres programes no han pogut ser assignats a més sol·licituds corresponents a aquests programes que les que han sigut concedides, ja que la dotació pressupostària disponible resultava insuficient per a poder fer viable i subvencionable en totes les seues anualitats cap projecte aprovat més.  
L'increment de dotació pressupostària del programa de Projectes estratègics en cooperació amb el sobrant d'aquests altres programes d'ajudes es basa en el fet que la subvenció als projectes d'aquest programa suposa donar suport al desenvolupament de grans projectes d'R+D+I (inversió superior a 500.000 euros) que requereixen, de manera obligatòria, l'execució d'un projecte en cooperació per dues empreses, almenys, o una empresa i un organisme d'investigació, i els resultats del qual generen una maduresa tecnològica alta i, per tant, suposen una major proximitat i impacte en el mercat. Com a conseqüència, els projectes d'aquest programa són els que millor s'adapten a la consecució dels fins d'aquesta Agència l'objectiu de la qual se centra en la millora del model productiu valencià mitjançant el desenvolupament de la seua capacitat innovadora.  
D'altra banda, l'article 58.4 del Reglament que desenvolupa la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, estableix que «quan la quantia total màxima de les subvencions convocades es distribuïsca entre diferents crèdits pressupostaris i s'atorgue expressament a aquesta distribució caràcter estimatiu, l'alteració d'aquesta distribució no necessitarà una nova convocatòria però sí les modificacions que procedisquen en l'expedient de despesa abans de la resolució de la concessió».  
I referent a això, afig l'apartat 9 del resolc segon de la convocatòria d'aquestes ajudes realitzada per la Resolució de 14 de gener de 2021 que «En cas que la dotació pressupostària definitiva no s'ajuste a la disposada en el quadre desglossat en l'apartat 3 d'aquest resolc, la declaració del crèdit final disponible i la seua distribució definitiva, es publicarà en la Base nacional de dades de subvencions (BNDS) i en el Diari Oficial de la Generalitat Valenciana, amb caràcter previ a la resolució de la concessió, sense que aquesta publicitat implique l'obertura de termini per a presentar noves sol·licituds, ni l'inici d'un nou còmput de termini per a resoldre-les».  
A aquest efecte, de conformitat amb el que es disposa en l'article 14.1.h i k de la Llei 1/2017, d'1 de febrer, de la Generalitat, per la qual es crea l'AVI (DOGV 7975, 08.02.2017), la disposició final primera de les bases reguladores d'aquestes ajudes aprovades pel Decret 9/2018, de 30 de maig, del president de la Generalitat, i el resolc setze de la convocatòria aprovada per Resolució de 14 de gener de 2021, del vicepresident executiu de l'AVI, resolc:  
  
Primer  
Disminuir la dotació pressupostària assignada en el resolc primer de la Resolució de 28 d'abril de 2021, del vicepresident executiu de l'AVI per la qual es dona publicitat al crèdit final disponible i la seua distribució definitiva destinat a les ajudes previstes en la Resolució de 14 de gener de 2021, del vicepresident executiu de l'Agència Valenciana de la Innovació, per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per als exercicis 2021 a 2023 en les línies, imports i distribució per exercicis que es mostren en la taula següent:  
  
  
  
Segon  
Incrementar la dotació pressupostària assignada en el resolc primer de la Resolució de 28 d'abril de 2021, del vicepresident executiu de l'Agència Valenciana de la Innovació, per la qual es dona publicitat al crèdit final disponible i la seua distribució definitiva destinat a les ajudes previstes en la Resolució de 14 de gener de 2021, per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per als exercicis 2021 a 2023, en la línia S7065000 (2021 2 S7065 1 1), «Projectes estratègics en cooperació», per un import de 7.521.727,98 euros, dels quals 1.066.975,93 euros corresponen al pressupost de 2021; 1.922.932,63 euros corresponen al pressupost previst per a 2022, i 4.531.819,42 euros corresponen al pressupost previst per a 2023.  
  
  
Tercer  
Aquesta publicació no implica l'obertura de termini per a presentar noves sol·licituds, ni l'inici d'un nou còmput de termini per a resoldre-les.  
  
Quart  
Contra el present acte, que esgota la via administrativa, podrà interposar-se recurs potestatiu de reposició davant aquest mateix òrgan en el termini d'un mes a partir de l'endemà de la publicació de la present resolució, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu davant el jutjat contenciós administratiu competent, de conformitat amb el que s'estableix en l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime pertinent.  
  
Cinqué  
La present resolució entrarà en vigor el dia de la publicació del seu extracte en el Diari Oficial de la Generalitat Valenciana.  
  
València, 13 d'agost de 2021.- El vicepresident executiu de l'Agència Valenciana de la Innovació: Andrés García Reche.